આજનું અવલોકન ને આવતીકાલનું વિસ્મય , આ બે વચ્ચે આંખો પટપટાવતી સુઝુ જયારે કૈક અનન્ય ને પોતીકું ગુમાવે છે ત્યારે એ જ આંખો કોરી ધાકડ થઇ જાય છે ! ના . .આ કોઈ ટ્રેજિક ગાથા નથી ! અણુબોંબ ઝીંકાયા’નું દ્રશ્ય પણ કાંઈ ઔર જ તરીકાથી ફિલ્મમાં પોતાની એક ફ્રેમ રોકે છે. કેમકે મુખ્ય વાત તો છે સતત ધબકતી સુઝુ’ની અને તેની સામાન્ય જિંદગીની. મુવી’ની શરૂઆત કમ ઉઘાડ જ ક્લાસિકલી ફિલોસોફિકલ બન્યો છે અને થોડા અંતરાલે આવતુ “ What if..“વાળું ડાબા-જમણા હાથ’નું ઈલ્યુસ્ટ્રેશન્સ તો અદભુત અદકેરૂ નિપજાવ્યુ છે ! એ જ રીતે 1 કલાકને 35મી મિનિટે આવતો એક મોનોલોગ તો રીતસર હૈયું દળી નાખે એવો કરુણ બન્યો છે. કોઈના અચાનક જવાથી સાંકડુ ઘર પણ એકાએક કેવું મોટું દિસવા માંડે છે’થી લઈને આંસુડાં તો ખારાશનો બગાડ છે , જેવા સંવાદો કથાનક’નું એક અલગ જ ભાવવિશ્વ ઉજાગર કરે છે. Fumiyo Kono’ની આ જ નામની Manga સિરીઝ પરથી 1989માં આવેલી Hayao Miyazaki‘ની આલાતરીન એવી Kiki’s Delivery Service‘ના સેકન્ડ યુનિટ ડિરેક્ટર એવા Sunao Katabuchi‘નું આ પહેલું ને મોટું ડિરેક્ટલ કમબેક છે. એક ધીમું ને ઢળતું મુવી , જાણેકે ‘એક એવો દિવસ’ કે જે ક્યારે પૂરો થશે એની ને એની રાહમાં રાત પડી જાય અને બાદમાં , એ જ દિવસના સપના રાતે આવી બીજો દિવસ પાડી દ્યે ! સતત ભીંસતી ને વિસ્તરતી જિંદગી ! આ મુવી જોયે ને જીવ્યે , તમેય સુઝુ’ની માફક ઇચ્છશો કે ; ” I wanted to die a daydreamer ”